เอ็กซ์.คอม

เอ็กซ์.คอม () เป็นธนาคารออนไลน์สัญชาติอเมริกันที่ก่อตั้งโดย Ed Ho, Harris Fricker, อีลอน มัสก์ และ Christopher Payne ใน ค.ศ. 1999 ที่แพโลแอลโต รัฐแคลิฟอร์เนีย ภายหลังควบรวมกิจการกับคอนฟินิตีใน ค.ศ. 2000 โดยยังคงชื่อ X.com และบริษัทเปลี่ยนชื่อเป็น PayPal ใน ค.ศ. 2001 นับตั้งแต่ ค.ศ. 2023 โดเมน x.com เริ่มถูกนำไปใช้กับทวิตเตอร์ ซึ่งอีลอน มัสก์เข้าซื้อกิิจการใน ค.ศ. 2022 และภายหลังเปลี่ยนแบรนด์เป็น X

 ประวัติ 
ในเดือนมกราคม ค.ศ. 1999 มัสก์ขายบริษัท Zip2 ให้แก่ Compaq เดือนต่อมา มัสก์ลงทุนประมาณ 12 ล้านดอลลาร์สหรัฐ เพื่อร่วมก่อตั้ง X.com ในเดือนมีนาคม ค.ศ. 1999 ร่วมกับ Harris Fricker, Christopher Payne และ Ed Ho Fricker ทำงานร่วมกับมัสก์ในช่วงที่มัสก์ยังเป็นนักศึกษาฝึกงานที่ธนาคารแห่งโนวาสโกเชีย Payne เป็นเพื่อนของ Fricker และ Ho เป็นวิศวกรที่ Silicon Graphics กับผู้บริหารที่ Zip2 ตอนแรกบริษัทนี้บริหารงานจากบ้านก่อนจะย้ายไปที่สำนักงานในเมืองแพโลแอลโต

เนื่องจากความขัดแย้งในการบริหารบริษัท มัสก์จึงไล่ Fricker ออกหลังเปิดตัว X.com เพียงห้าเดือน ส่วน Payne กับ Ho ผู้ก่อตั้งร่วมอีกสองคน ลาออกตามไปด้วย

X.com เปิดตัวอย่างเป็นทางการในวันที่ 7 ธันวาคม ค.ศ. 1999 โดยมีบิล แฮร์ริส อดีต CEO ของ Intuit ดำรงตำแหน่ง CEO คนแรก ภายในสองเดือน X.com มีผู้ลงชื่อเข้าใช้กว่า 200,000 บัญชี

ชื่อโดเมน
ในเดือนกรกฎาคม 2017 เพย์แพลขายโดเมน x.com คืนให้กับอีลอน มัสก์ ตั้งแต่ ค.ศ. 2023 x.com เริ่มถูกนำมาใช้กับฟีเจอร์บางอย่างของทวิตเตอร์ที่อีลอน มัสก์ซื้อกิจการมาใน ค.ศ. 2022 และเปลี่ยนชื่อเป็น X

 อ้างอิง 

 แหล่งข้อมูลอื่น 


 อ่านเพิ่ม 




Category:ธนาคารที่อิงในรัฐแคลิฟอร์เนีย
Category:อีลอน มัสก์
Category:ธนาคารออนไลน์
Category:เพย์แพล